ЛъэныкъуитхукIэ къапщытэ
КъБР-м Узыншагъэр хъумэнымкIэ и министерствэм медицинэ IуэхущIапIэхэм ящIэ Iуэхутхьэбзэхэм я фIагъыр къэзыпщытэ и Жылагъуэ советым хэтхэу Шэрджэс Юрэ, Къагъырмэс Юрэ, Умэ Светланэ сымэ иджыблагъэ щыIащ Чэнджэщ-диагностикэ медицинэ центрым, ЭндокринологиемкIэ республикэ центрым, ЩеIэзэ-физкультурэ республикэ диспансе- рым.
IуэхущIапIэхэр лъэныкъуитхукIэ къапщытащ: я лэжьыгъэм теухуа хъыбарым зэрызыщыбгъэгъуэзэфыр; медицинэ дэIэпыкъуныгъэхэр зэрыхуащIэ щIыкIэр, ныкъуэдыкъуэхэм хуащIэ Iуэхутхьэбзэр; медицинэ Iуэхутхьэбзэхэр къыпхуащIэным узэрежьэ зэманыр; медицинэ IуэхущIапIэм и лэжьакIуэхэм сымаджэхэм хуаIэ щытыкIэфIыр, абыхэм я гуапагъыр; хуащIэ Iуэхутхьэбзэхэм арэ-зы къызэрищIыр.
Къэпщытэныгъэ ирагъэкIуэкIахэм япкъ иткIэ Жылагъуэ советыр арэзы къищIащ Чэнджэщ-диагностикэ медицинэ центрымрэ (дохутыр нэхъыщхьэр Тет Хьэсэнбийщ), ЩеIэзэ—физкультурэ республикэ диспансерым-рэ (дохутыр нэхъыщхьэр КIуэкIуэ Иринэщ) я лэжьыгъэр зэрекIуэкIым. Псом хуэмыдэу къыхагъэщащ а IуэхущIапIэхэм я IэщIагъэлIхэр зэгурыIуэу, зэкъуэту зэрыщытыр икIи абыхэм я дохутыр нэхъыщхьэхэм я IэнатIэм ехъулIэныгъэхэр зэрыщаIэр жаIащ.
ЭндокринологиемкIэ республикэ центрым и лэжьыгъэм ныкъусаны-гъэ зыбжанэ халъэгъуащ. Апхуэдэу къагъэлъэгъуащ абы и зытхьэщIыпIэ-зыгъэкъэбзапIэм и щытыкIэр сани-тар мардэхэр къызэремызэгъыр, IуэхущIапIэм и унэр кхъахэ зэры-хъуар.
Жылагъуэ cоветым хэтхэм зи гугъу тщIа медицинэ IуэхущIапIэхэм я дохутыр нэхъыщхьэхэм щепсалъэм я IэнатIэхэм щыIэ гугъуехьхэр зэфIэ- хынымкIэ щыIэ хэкIыпIэхэм и гугъу ящIащ. Абыхэм теухуа унафэ пыухыкIахэр зэман гъунэгъум къащтэнущ.
ЩхьэщэмыщI Изэ.
